[pic] | EURÓPAI BIZOTTSÁG |

Brüsszel, 2010.9.23.

COM(2010) 497 végleges

A BIZOTTSÁG JELENTÉSE AZ EURÓPAI PARLAMENTNEK ÉS A TANÁCSNAK

A BIZOTTSÁG 3. PÉNZÜGYI JELENTÉSEAZ EURÓPAI PARLAMENTNEK ÉS A TANÁCSNAK AZ EURÓPAI MEZŐGAZDASÁGI VIDÉKFEJLESZTÉSI ALAPRÓL (EMVA)2009-ES KÖLTSÉGVETÉSI ÉV

SEC(2010) 1091

TARTALOMJEGYZÉK

1. Költségvetési eljárás 3

1.1. A 2009. évi előzetes költségvetés-tervezet 3

1.2. A 2009. évi költségvetés-tervezet 3

1.3. A 2009. évre vonatkozó módosító indítvány 3

1.4. A Tanács második olvasata 3

1.5. A 2009. évi költségvetés elfogadása 3

2. Az előirányzatok kezelése 4

2.1. A kötelezettségvállalási előirányzatok kezelése 4

2.1.1. EMVA operatív programok 4

2.1.2. Technikai segítségnyújtás 4

2.2. A kifizetési előirányzatok kezelése 4

2.2.1. EMVA operatív programok 4

2.2.2. Technikai segítségnyújtás 4

3. A 2009. évi EMVA-költségvetés végrehajtása 4

3.1. Bevezetés 4

3.2. Az EMVA-programok módosítása 4

3.3. A kötelezettségvállalási előirányzatok végrehajtása 4

3.3.1. EMVA operatív programok 4

3.3.2. Technikai segítségnyújtás 4

3.4. A kifizetési előirányzatok végrehajtása 4

3.4.1. EMVA operatív programok 4

3.4.2. Technikai segítségnyújtás 4

3.5. A bejelentett költségek elemzése tengelyenkénti és intézkedésenkénti bontásban 4

3.6. Az EMVA-programok végrehajtási aránya 4

KÖLTSÉGVETÉSI ELJÁRÁS

A 2009. évi előzetes költségvetés-tervezet

A 2009. évi előzetes költségvetés-tervezetet a Bizottság 2008. május 6-án fogadta el és terjesztette a költségvetési hatóság elé. Az Európai Mezőgazdasági Vidékfejlesztési Alap (EMVA) részére javasolt – a 2007–2013 közötti pénzügyi keret 2. fejezetéből finanszírozott – kötelezettségvállalási előirányzatok teljes összege 13 395 millió EUR, a kifizetési előirányzatoké pedig 9 842 millió EUR.

Költségvetési jogcím | Kötelezettségvállalási előirányzatok (EUR-ban) | Kifizetési előirányzatok (EUR-ban) |

05.040501 (Vidékfejlesztési programok) | 13 373 504 584 | 9 832 000 000 |

05.040502 (Technikai segítségnyújtás) | 21 913 625 | 9 900 000 |

A 2009. évi költségvetés-tervezet

A 2009. évi költségvetési tervezetet a Tanács 2008 júliusában fogadta el. Az előzetes költségvetési tervezetben foglaltakhoz képest az EMVA-programok kifizetési előirányzatai 115,0 millió EUR-val csökkentek.

A 2009. évre vonatkozó módosító indítvány

2008 októberében a Bizottság elfogadta a 2009. évi előzetes költségvetés-tervezetre vonatkozó 2. számú módosító indítványt. Ugyan a módosító indítvány elsősorban az EMGA-ra vonatkozik, az EMVA-programokra vonatkozó előirányzatokat az első pillérből a borágazat reformjára vonatkozó 0,16 millió EUR összegű további átcsoportosítással megnövelték. A növekedés egyaránt érinti a kötelezettségvállalási és a kifizetési előirányzatokat.

A Tanács második olvasata

A Tanács 2008. november 12-i második olvasata nem hozott változást a módosító irdítványban javasolt EMVA-előirányzatok tekintetében.

A 2009. évi költségvetés elfogadása

Az Európai Parlament 2008 decemberi plenáris ülésén elfogadta a 2009. évi költségvetést, módosítva a Tanács második olvasatában az EMGA-programokra indítványozott összegeket (249,8 millió EUR növekedés a költségvetési előirányzatok tekintetében, valamint 696,8 millió EUR csökkentés a kifizetési előirányzatok tekintetében).

Költségvetési jogcím | Kötelezettség-vállalási előirányzatok (EUR-ban) | Kifizetési előirányzatok (EUR-ban) |

05.040501 (vidékfejlesztési programok) | 13 623 504 584 | 9 135 331 205 |

05.040502 (technikai segítségnyújtás) | 21 913 625 | 9 900 000 |

AZ ELőIRÁNYZATOK KEZELÉSE

A kötelezettségvállalási előirányzatok kezelése

EMVA operatív programok

A költségvetésben eredetileg rendelkezésre álló kötelezettségvállalási előirányzatok összege 2009-ben 13,62 milliárd EUR volt. Ezt az összeget a gazdaságélénkítő csomag első részének megfelelő 0,6 milliárd EUR-val megemelték (4. számú módosító indítvány), majd a költségvetési hatóság általi módosítás keretében a nem elégséges jogalap miatt nem alkalmazható előirányzatoknak megfelelő 0,25 milliárd EUR-val csökkentették (10. számú módosító indítvány). Ezáltal a 2009-es költségvetési évre rendelkezésre álló teljes összeg végül 13,97 milliárd EUR-t tett ki.

Az EMVA-programokra lekötött teljes összeg 2009-ben 13,72 milliárd EUR volt. A 2010-re átvezetett összeg 252 millió EUR.

A kötelezettségvállalási előirányzatok kezelése 2009-ben - EMVA | Költségvetési jogcím 05.040501 (EUR-ban kifejezett összegek) |

Előirányzatok 2009 elején | 13 623 504 584 |

4. sz. módosító indítvány – További előirányzatok az európai gazdaságélénkítési program keretében | 600 000 000 |

10. sz. módosító indítvány – A nem teljesíthető előirányzatok visszavonása | –249 840 000 |

A 2009. évben rendelkezésre álló előirányzatok | 13 973 664 584 |

A 2009. évben felhasznált előirányzatok | 13 721 634 827 |

Felhasználatlan összegek 2009 végén – 2010. évre átvitt összegek | 252 029 757 |

Technikai segítségnyújtás

Az 1698/2005/EK tanácsi rendelet 69. cikkének (2) bekezdése előírja, hogy a közösségi vidékfejlesztési támogatás finanszírozására szolgáló források 0,25 %-át a Bizottság által felhasználható technikai segítségnyújtásra kell fordítani. A 2009-es költségvetésben e célra rendelkezésre álló összeg 21,9 millió EUR-t tett ki. A lekötött teljes összeg 2009 végén 5,1 millió EUR volt.

A kifizetési előirányzatok kezelése

EMVA operatív programok

Az eredeti kifizetési előirányzatok összege 2009-ben 9,91 milliárd EUR-t tett ki: ebből 9,1 milliárd EUR a megszavazott költségvetés szerinti összeg, 775 millió EUR pedig a 2008-ról áthozott előirányzatok összege. Az említett összeg a 10. számú módosító indítvány révén decemberben 1,65 millárd EUR-val csökkent, igazodva a tagállamok által szeptemberben benyújtott felülvizsgált kifizetési előrejelzésekhez. Így a 2009-es költségvetési évre rendelkezésre álló kifizetési előirányzatok összege 8,26 milliárd EUR volt.

Az EMVA-programokra a tagállamoknak 2009-ben kifizetett teljes összeg 8,21 milliárd EUR-t tett ki.

A kifizetési előirányzatok kezelése 2009-ben - EMVA | Költségvetési jogcím 05.040501 (EUR-ban kifejezett összegek) |

Előirányzatok 2009 elején | 9 135 331 205 |

2008-ról áthozott előirányzatok | 774 864 326 |

10. sz. módosító indítvány – A kifizetési előirányzatok csökkentése a tagállamok felülvizsgált előrejelzései nyomán | –1 650 000 000 |

A 2009. évben rendelkezésre álló előirányzatok | 8 260 195 531 |

A 2009. évben felhasznált előirányzatok | 8 209 373 256 |

Felhasználatlan összegek 2009 végén | 50 822 275 |

Technikai segítségnyújtás

A 2009-es költségvetésben a kifizetési előrejelzések összege 9,9 millió EUR volt. Az év végén a kifizetések teljes összege 3,7 millió EUR volt.

A 2009. ÉVI EMVA-KÖLTSÉGVETÉS VÉGREHAJTÁSA

Bevezetés

A 2009-es pénzügyi év lényegében átmenetet képezett a vidékfejlesztési programok elfogadásának és elindításának (beleértve az előlegkifizetéseket is) kezdeti szakasza, valamint azon szakasz között, ahol a legtöbb program végrehajtása elérte a megfelelő mértéket. Ezen átmenet során azonban a gazdasági válság miatt érezhetővé vált némi lelassulás, mivel a válság következtében a tagállamok kevésbé voltak képesek a nemzeti társfinanszírozásra, egyes kedvezményezettek kötelezettségvállalási hajlandósága vélhetően csökkent, bizonyos programok elfogadása késlekedett, valamint egyes tagállamok a vidékfejlesztési programok végrehajtása terén még nem rendelkeztek elegendő tapasztalattal.

A 2009-es pénzügyi évvel kapcsolatban fontos megemlíteni az állapotfelmérés és az európai gazdaságélénkítési terv elfogadását követő átprogramozási folyamatot is.

Az EMVA-programok módosítása

A 2007–2013-as programozási időszak vonatkozásában a vidékfejlesztési programokban összesen 132 módosítás történt: ebből 76 értesítési eljárással, 56 pedig a vidékfejlesztési bizottság pozítiv véleményét követően hozott bizottsági határozattal. Az utóbbi 56 módosítás közül 49 az állapotfelmérés és az európai gazdaságélénkítési terv keretében került elfogadásra. A módosítandó programok számából (összesen 88), valamint az előkészítő munka és a tárgyalások összetettségéből kifolyólag nem volt lehetőség arra, hogy az állapotfelmérésből és az európai gazdaságélénkítési tervből következő valamennyi módosítás elfogadására még 2009-ben sor kerüljön. A fennmaradó 39 programra vonatkozó bizottsági határozat elfogadása 2010 elején történt, ezzel magyarázható a 252 millió EUR összegű kötelezettségvállalási előirányzat 2009-ről 2010-re történő átvitele.

A kötelezettségvállalási előirányzatok végrehajtása

EMVA operatív programok

Az alábbi táblázat bemutatja a 2009-ben lekötött összegeket tagállamonkénti bontásban, valamint a 2006/636/EK bizottsági határozattal (a 2009 októberi módosítás az év végén is hatályos volt) megállapított előirányzatokat.

2009-ben az EMVA-programok finanszírozására rendelkezésre álló kötelezettségvállalási előirányzat összege 13,97 milliárd EUR volt, a lekötött összeg 13,72 milliárd EUR. A különbözet, vagyis 252 millió EUR, azokhoz a programokhoz kötődik, amelyek esetében az állapotfelméréssel és az európai gazdaságélénkítési tervvel kapcsolatos módosítások elfogadására a szóban forgó év végéig nem került sor. Ezeket az előirányzatokat átvezették 2010-re és a teljes összeget 2010. március 31-i határidővel lekötötték. Ennek köszönhetően a vidékfejlesztési programokra rendelkezésre álló összegből semmi sem veszett kárba.

[pic]

Technikai segítségnyújtás

Az itt következő táblázat részletezi a technikai segítségnyújtásra szolgáló kötelezettségvállalási előirányzatok 2009. évi felhasználását. A rendelkezésre álló összeg legjelentősebb része az Európai Vidékfejlesztési Hálózattal összefüggő intézkedésekkel kapcsolatos.

[pic]

A kifizetési előirányzatok végrehajtása

EMVA operatív programok

A 2009. évi költségvetésben szereplő kifizetési előirányzatok összege – beleszámítva a 2008-ról áthozott előirányzatokat is – 9,91 milliárd EUR volt. Ez az összeg a 10. számú módosító indítvány nyomán decemberben 1,65 milliárd EUR-val csökkent, így végül az éves előirányzatok összege 8,26 milliárd EUR volt.

Az EMVA-programokra kifizetett teljes összeg 2009 végén 8,21 milliárd EUR-t tett ki. Az éves előirányzatok (8,26 milliárd EUR) és a kifizetett teljes összeg különbsége 51,2 millió EUR, ami 0,6%-os kihasználatlanságot jelent.

A következő táblázat bemutatja ezen összeg bejelentési időszakonkénti bontását:

[pic]

A 6 EMVA-program esetében a 2009 harmadik negyedévére vonatkozó visszatérítések az év végén teljesen vagy részben felfüggesztésre kerültek, mivel a korábbi kérelmekkel kapcsolatos kifizetések az e programokra vonatkozó kötelezettségvállalási előirányzatokat teljes mértékben kimerítették. Az alábbi táblázat tartalmazza a 6 EMVA-programot és a vonatkozó összegeket. A kifizetésekkel a 2010. évre vonatkozó új kötelezettségvállalási előirányzatok rendelkezésre állásáig várni kellett.

[pic]

Az alábbi grafikon a kifizetési előirányzatok havi felhasználását mutatja az év során (2009. január – 2009. december). A felhasználás üteme igazodik a négy kifizetési nyilatkozat benyújtási határidejéhez (január 31., április 30., július 31. és november 10. a 2008 negyedik negyedévére, 2009 első negyedévére, 2009 második negyedévére, illetve 2009 harmadik negyedévére vonatkozó kifizetési kérelmek esetében).

[pic]

A következő táblázat ismerteti a Bizottság által a 2009. költségvetési évben kifizetett összegeket tagállamonkénti és bejelentési időszakonkénti bontásban. Az érintett bejelentési időszakok a következők: 2008. október 16–2008. december 31. (2008 negyedik negyedéve), 2009. január 1–2009. március 31. (2009 első negyedéve), 2009. április 1–2009. június 30. (2009 második negyedéve) és 2009. július 1–2009. október 15. (2009 harmadik negyedéve).

A táblázat 2008 második negyedévéhez és 2008 harmadik negyedévéhez tartozó oszlopaiban szereplő összegek azokra az EMVA-programokra vonatkoznak, amelyek esetében a 2007-es és 2008-as kötelezettségvállalási előirányzatok kimerültek, és a szóban forgó összegek visszatérítésére csak 2009-ben, a 2009. évre vonatkozó új előirányzatok révén kerülhetett sor.

[pic]

A 2009-ben kifizetett összeg (8,21 milliárd EUR) csak a visszatérítéseket jelenti, mivel valamennyi tervezett előfinanszírozás kifizetése 2007-ben és 2008-ban megtörtént.

A következő oldalon található táblázat minden egyes tagállam esetében összehasonlítja az EMVA keretében 2008-ban és 2009-ben teljesített kifizetéseket. Megfigyelhető, hogy 2009-ben az időközi kifizetések összege 2008-hoz képest 35,4%-kal növekedett (8,21 milliárd, illetve 6,06 milliárd EUR), ugyanakkor a teljes összeg 3,9%-kal csökkent (8,21 milliárd EUR, illetve 8,54 milliárd EUR), tekintettel arra, hogy az előfinanszírozás utolsó része 2008-ban már kifizetésre került.

[pic]

Technikai segítségnyújtás

A 2009. évi költségvetésben a kifizetési előirányzatokra rendelkezésre álló összeg 9,9 millió EUR. Az alábbi táblázat a technikai segítségnyújtásra vonatkozó kifizetéseket mutatja, amelyek teljes összege 3,7 millió EUR. Ennek legnagyobb része az Európai Vidékfejlesztési Hálózattal összefüggő intézkedésekkel kapcsolatos.

[pic]

A bejelentett költségek elemzése tengelyenkénti és intézkedésenkénti bontásban

A következő táblázat a 2009-ben (2008 negyedik negyedévétől 2009 harmadik negyedévéig), valamint a 2007 és 2009 között (2006 negyedik negyedévétől 2009 harmadik negyedévéig) benyújtott kifizetési kérelmeket tartalmazza, tagállamonkénti és tengelyenkénti/vidékfejlesztési intézkedésenkénti bontásban, valamint az EMVA-programokra vonatkozó pénzügyi terveket (2007–2013, EU-27).

2009-ben a kiadások továbbra is a 2. tengelyre (57,8%) összpontosultak, ezt követi az 1. tengely (32%), majd a 3. tengely (4,4%) és végül a 4. tengely (1,1%). A kiadások eloszlása még mindig jelentősen eltér a 2007–2013-as programozási időszakra vonatkozó pénzügyi tervek szerinti eloszlástól (amely az 1–4. tengely esetében 33,6%, 44,4%, 13,3%, illetve 5,9%).

A 2. tengelyhez tartozó intézkedések esetében a kiadások főként éves kifizetéseket jelentenek (például agrár-környezetvédelmi intézkedések), az 1. és 3. tengelyhez tartozó intézkedések sokszor olyan többéves intézkedések, amelyek elfogadása és végrehajtása hosszabb eljárást vesz igénybe (például beruházási projektek).

Az első három év (2007–2009) átlagának összehasonlításában 2009-et a kiadások tengelyek közötti kiegyensúlyozottabb eloszlása jellemzi, valamint az egyes tengelyek szintje is közelebb áll a pénzügyi tervekben szereplőkéhez. A 2. tengely szintje például 75,0%-ról (2008) 57,8%-ra (2009) csökkent, míg az 1. tengelyé 21,3%-ról (2008) 32,0%-ra (2009).

[pic]

Az EMVA-programok végrehajtási aránya

A következő oldalon található grafikon szemlélteti a vidékfejlesztési támogatások pénzügyi végrehajtási arányát (2009 elejétől, beleértve 2009 negyedik negyedévét is) a 2007–2009-es előirányzatokhoz képest. Az EMVA-programok esetében az átlagos pénzügyi felhasználási arány 68,4%.

A grafikonból kiderül, hogy a legtöbb tagállam a 2007–2009-es előirányzatainak több mint 50%-át felhasználta.

Ezenfelül 3 tagállam esetében a bejelentett kiadások szintje magasabb a 2007–2009-es kötelezettségeknél, így a különbséget a 2010. évi új kötelezettségekből kellett fedezni.

[pic]